Temeljem članka 17. stavka 1. Zakona o sustavu civilne zaštite („Narodne novine“, broj 82/15), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na svojoj 13. sjednici održanoj dana 19. prosinca 2018. godine, donosi

**PLAN RAZVOJA**

**sustava civilne zaštite na području Općine Vidovec za 2019. godinu**

**s trogodišnjim financijskim učincima**

**1. UVOD**

Člankom 17. stavak 1. Zakona o sustavu civilne zaštite („Narodne novine“ broj 82/2015) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Vidovec i Smjernica za organizaciju i razvoj sustava civilne zaštite na području Općine Vidovec za vremensko razdoblje od 2016. do 2019. godine donosi se Plan razvoja sustava civilne zaštite na području Općine Vidovec za 2019. godinu. (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U sljedećoj tablici navedeni su planski dokumenti i odluke koje je potrebno izraditi u 2019. godini.

Tablica 1. Popis planskih dokumenata i odluka koje je Općina Vidovec u potrebi izraditi u 2019. godini

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Odluka o donošenju Plana djelovanja civilne zaštite | Općinski načelnik | Općina Vidovec | Siječanj 2019. | Općinski načelnik |
| Plan vježbi civilne zaštite Općine Vidovec za 2019. godinu | Općinski načelnik | Općina Vidovec | Siječanj 2019. | Općinski načelnik |

## **2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE**

Općina Vidovec sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16) osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Općina Vidovec dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji.

Nositelj i izrađivač: Općina Vidovec

Rok dostave podataka: prema roku određenom od strane Varaždinske županije

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

**3. OPERATIVNE SNAGE SUSTAVA CIVILNE ZAŠTITE**

**3.1. STOŽER CIVILNE ZAŠTITE**

Stožer civilne zaštite Općine Vidovec osnovan je Odlukom načelnika Općine, KLASA: 810-01/17-01/04, URBROJ: 2186/10-02/1-17-01 od dana 15. rujna 2017. godine („Službeni vjesnik Varaždinske županije“ broj 57/17). Sastoji se od načelnika Stožera, zamjenika načelnika Stožera te 8 članova.

Stožer civilne zaštite Općine Vidovec potrebno je:

1. upoznati sa Planom djelovanja civilne zaštite

Nositelj: Općina Vidovec

Izvršitelj: načelnik Stožera civilne zaštite i zamjenik načelnika Stožera civilne zaštite

Rok izvršenja: lipanj 2019. godine

1. Pripremiti i održati vježbu operativnih snaga sustava civilne zaštite

Nositelj: Općina Vidovec

Izvršitelj: Stožer civilne zaštite, upravljačka skupina i operativne snage sustava civilne zaštite.

Rok izvršenja: Sukladno donesenom Planu vježbi civilne zaštite za 2019. godinu

## **3.2. OPERATIVNE SNAGE VATROGASTVA**

**3.2.1. DVD Vidovec**

Dobrovoljno vatrogasno društvo Vidovec u cilju spremnosti i brzog djelovanja u 2019. godini planira provesti sljedeće aktivnosti:

* vježbe evakuacije, spašavanja, gašenja požara vrtića i škole;
* održavanje javnih vježbi;
* edukacije mještana (podjela letaka, mediji i dr.);
* osposobljavanje vatrogasnih kadrova, osposobljavanje za specijalnosti;
* podizanje operativne spremnosti vatrogasaca;
* održavanje taktičkih vježbi operativaca.

Vrijeme planiranih aktivnosti: tijekom 2019. godine

Predviđena sredstva: 40.000,00 kuna

Oprema koja nedostaje, a bila bi nužna u provođenju akcija zaštite i spašavanja:

* 1 stacionarna radio stanica, 3 prijenosne,
* 1 koritasta nosila s pripadajućom opremom,
* 1 motorna vatrogasna pumpa,
* 1 trofazna vatrogasna pumpa,
* 2 jednofazne pumpe,
* 2 penjačka pojasa,
* 2 penjačka užeta,
* 1 plinodetektor,
* 4 boce sa stlačenim zrakom za izolacioni aparat,
* 2 zaštitne maske povišenog tlaka s utičnim plućnim automatima,
* 5 kompleta osobne zaštitne opreme za vatrogasca (kaciga, jakna, hlače, rukavice, opasač, čizme).

**3.2.2. DVD Nedeljanec – Prekno**

Dobrovoljno vatrogasno društvo Nedeljanec – Prekno u cilju spremnosti i brzog djelovanja u 2019. godini planira provesti sljedeće aktivnosti:

* obilazak objekata visoke požarne opasnosti u naseljima Nedeljanec i Prekno

Vrijeme planiranih aktivnosti: svibanj 2019. godine

Predviđena sredstva: 150,00 kuna

* vježba evakuacije i spašavanja u područnoj školi Nedeljanec

Vrijeme planiranih aktivnosti: 17. svibanj 2019. godine

Predviđena sredstva: 800,00 kuna

* pregled i ispitivanje funkcije javne hidrantske mreže, javnih vatrogasnih bunara i podzemne cisterne u naseljima Nedeljanec i Prekno

Vrijeme planiranih aktivnosti: svibanj−lipanj 2019. godine

Predviđena sredstva: 250,00 kuna

* javna vatrogasna vježba i vježba evakuacije i spašavanja: trgovački centar MEGAMARKET KITRO Nedeljanec.

Vrijeme planiranih aktivnosti: lipanj 2019. godine

Predviđena sredstva: 2.600,00 kuna

Oprema koja nedostaje, a bila bi nužna u provođenju akcija zaštite i spašavanja:

* interventna vatrogasna odijela,
* interventne vatrogasne čizme,
* interventne vatrogasne rukavice,
* interventne vatrogasne kacige,
* ostala osobna oprema za intervencije za minimalno 6 vatrogasaca,
* osobna oprema za intervencije kod poplavnih opasnosti,
* instaliranje doniranog sirenskog sustava na društvenom domu Nedeljanec, za uzbunjivanje stanovnika naselja Nedeljanec i Prekno.

**3.2.3. DVD Tužno**

Dobrovoljno vatrogasno društvo Tužno u cilju spremnosti i brzog djelovanja u 2019. godini planira provesti sljedeće aktivnosti:

* sudjelovati u vježbi Evakuacije škole u Tužnom sa svim žurnim službama
* sudjelovati na javnim vatrogasnim vježbama.

Vrijeme planiranih aktivnosti: tijekom 2019. godine

Predviđena sredstva: Prema proračunu Općine Vidovec

Oprema koja nedostaje, a bila bi nužna u provođenju akcija zaštite i spašavanja:

* potopne pumpe,
* motorna pila,
* alpinistička oprema i užad,
* ručni alat (lopate,sjekire),
* nosila.

**3.3. HRVATSKA GORSKA SLUŽBA SPAŠAVANJA – Stanica Varaždin**

Hrvatska gorska služba spašavanja – Stanica Varaždin u cilju spremnosti za angažiranjem u akcijama zaštite i spašavanja u 2019. godini planira provesti:

* uključivanje barem 2 nova suradnika u rad stanice,
* vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa,
* priprema staničnih kandidata za pristupanje ispitu za gorskog spašavatelja,
* priprema staničnih kandidata za pristupanje tehničkim tečajevima za obuku HGSS-a,
* redovna dežurstva na sportskim događajima u prirodi,
* pokazne vježbe spremnosti i tehnika,
* sudjelovanje na tečajevima od interesa za HGSS: planinarske škole, alpinističke škole, speleo škole − predavanja, prevencija, pokazne vježbe,
* predavanja i pokazne vježbe u sklopu raznih manifestacija i projekata od interesa za aktivnost HGSS-a,
* završetak izrade zemljovida za područje Ravne gore, za potrebe HGSS-a kao I komercijalnu upotrebu,
* rad na mogućnostima financiranja, kao i samom pronalaženju adekvatnog prostora za rad HGSS Stanice Varaždin.
* **Oprema koja nedostaje, a bila bi nužna u provođenju akcija zaštite i spašavanja:**

Potrebe HGSS − Stanice Varaždin radi povećanje operativnosti i učinkovitosti:

* adekvatan prostor za skladištenje opreme, održavanje sastanaka, održavanje internih edukacija, vježbi,
* nabava još jednog terenskog vozila,
* prodaja osobnog vozila (Škoda Roomster) zbog dotrajalosti,
* zimska nosiljka (Akija),
* nabava dodatnih radio uređaja (Icom, Motorola),
* nabava dodatnih GPS uređaja snalaženje u prostoru i za potražne akcije,
* nabava razne tehnička oprema, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći,
* financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije,
* tekući troškovi održavanja i registracija vozila, troškovi putovanja i goriva, troškovi hrane i/ili smještaja na vježbama, akcijama i dežurstvima.

**3.4. GRADSKO DRUŠTVO CRVENOG KRIŽA VARAŽDIN**

Gradsko društvo Crvenog križa Varaždin u cilju spremnosti za angažiranjem u akcijama zaštite i spašavanja u 2019. godini planira: provesti edukacije udruga (DVD, škole, vrtići ostale udruge na području JLP(R)S ) − 3 edukacije.

Vrijeme planiranih aktivnosti: tijekom 2019. godine

Predviđena sredstva: 3.000,00 kuna.

Oprema koja nedostaje, a bila bi nužna u provođenju akcija zaštite i spašavanja predviđena za nabavku u 2019. godini:

* vreće za spavanje − 10 komada

Vrijeme planiranih aktivnosti: tijekom 2019. godine

Predviđena sredstva: 2.000,00 kuna.

* ležajevi sklopivi komplet (podložak, jastuk, deka) − 10 komada

Vrijeme planiranih aktivnosti: tijekom 2019. godine

Predviđena sredstva: 7.000,00 kuna.

* ostala oprema u kojoj JL(P)S sudjeluje u dijelu troška nabave (šatori s pripadajućom opremom, oprema za pripremu i distribuciju hrane)

Vrijeme planiranih aktivnosti: tijekom 2019. godine

Predviđena sredstva: 5.000,00 kuna.

* troškovi uređivanja prostora za skladištenje zaliha i opreme za djelovanje u kriznim situacijama

Vrijeme planiranih aktivnosti: tijekom 2019. godine

Predviđena sredstva: 7.500,00 kuna.

**3.5. POVJERENICI CIVILNE ZAŠTITE I NJIHOVI ZAMJENICI**

Upoznavanje Povjerenika civilne zaštite sa Zakonom o sustavu civilne zaštite („Narodne novine“, broj 82/15), a prije svega o:

* djelovanju sustava civilne zaštite i načelima sustava civilne zaštite,
* obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite,
* obavezama povjerenika civilne zaštite u izvršavanju njihovih zadaća.

Izvršitelj: Općina Vidovec u suradnji s Područnim uredom za zaštitu i spašavanje

Rok izvršenja zadaće: lipanj 2019. godine.

**3.6. PRAVNE OSOBE OD INTERESA ZA SUSTAV CIVILNE ZAŠTITE**

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativni plan izrađuju na temelju dobivene odluke općinskog načelnika.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Rok izvršenja: veljača 2019. godine

Nositelj: Općina Vidovec

Izvršitelj: Općinsko vijeće Općine Vidovec

**3.7. KOORDINATORI NA LOKACIJI**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

Temeljem članka 26. stavka 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16) načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja na području Općine Vidovec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Vidovec.

Izvršitelji: Operateri (vlasnici objekata s opasnim tvarima), Područni ured za zaštitu i spašavanje Varaždin, Dobrovoljna vatrogasna društva i Općina Vidovec.

# 5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“, broj 82/15) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u Proračunu Općine Vidovec za 2019. godinu, u skladu s ostalim posebnim propisima, implementirati će se sljedeće stavke:

Tablica 2. Financijska sredstva predviđena za provođenja zadaća civilne zaštite za trogodišnje razdoblje

|  |  |
| --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA OPĆINE** | **VISINA PLANIRANIH SREDSTAVA ZA 2019. GODINU S PROJEKCIJOM ZA 2020. I 2021. GODINU** |
| **2019.** | **2020.** | **2021.** |
| VZ Općine Vidovec | 262.000,00 kn | 346.000,00 kn  | 346.000,00 kn |
| GDCK Varaždin | 32.600,00 kn  | 33.000,00 kn | 33.000,00 kn |
| HGSS-Stanica Varaždin | 2.000,00 kn  | 2.000,00 kn | 2.000,00 kn |
| Udruge  | 130.000,00 kn  | 190.000,00 kn | 180.000,00 kn |
| Civilna zaštita | 2.000,00 kn | 2.000,00 kn | 2.000,00 kn |
| **UKUPNO** | 428.600,00 kn |  573.000,00 kn | 563.000,00 kn |

# 6. ZAKLJUČAK

Donošenjem Zakona o sustavu civilne zaštite („Narodne novine“, broj 82/15) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Vidovec.

Donošenjem Procjene rizika od velikih nesreća te drugih akata od interesa za sustav civilne zaštite došlo je do redefiniranja operativnih snaga sustava civilne zaštite Općine Vidovec te su sukladno tome izrađeni novi planski dokumenti iz područja civilne zaštite.

Izradom baze podataka o vođenju evidencije operativnih snaga sustava civilne zaštite, načinom popune operativnih snaga civilne zaštite, rukovođenja operativnim snagama sustava civilne zaštite, opremanjem i drugim zadaćama, Općina Vidovec dobiva veliku autonomiju u provođenju zadaća i poslova iz područja civilne zaštite.

U 2019. godini potrebno je redovno održavati sustav civilne zaštite te pravovremeno, sukladno odredbama Zakona o sustavu civilne zaštite („Narodne novine“, broj 82/15) dostavljati potrebne podatke nadležnim tijelima.

Preuzimanjem obaveza nameću se i sve veća ulaganja u sustav civilne zaštite kako u materijalnim sredstvima tako i u ljudskim potencijalima u cilju spremnog djelovanja u ostvarivanju zaštite i spašavanja ljudi, materijalnih i kulturnih dobara i okoliša u velikim nesrećama i katastrofama.

KLASA: 810-01/18-01/09

URBROJ:2186/10-01/1-18-01

Vidovec, 19. prosinca 2018.

**OPĆINSKO VIJEĆE OPĆINE VIDOVEC**

  **PREDSJEDNIK**

 Zdravko Pizek